Gandia prepara la seua cita anual amb els esportistes
18 novembre 2020

## Gandia prepara la seua cita anual amb els esportistes18 novembre 2020Última actualització: 14 juliol 2025

![](../gestion/img/aa31609c60c670d8af3c0b51c553f607ff934f7e8f86f908b68a7b09493df930.jpg)  
  

La regidora delegada d'Esports, **Lydia Morant**, ha comparegut aquest matí en roda de premsa per informar que la tradicional **Gala de l'Esport** que s'organitza tots els anys a la nostra ciutat no es farà aquest any a causa de la situació sanitària, ja que no s'ha desenvolupat una temporada esportiva normalitzada amb els seus corresponents competicions per a realitzar una avaluació dels esportistes de la ciutat.

Tot i així, tant el Servei d'Esports com l'Ajuntament han considerat important reconéixer la trajectòria esportiva de tots els esportistes, clubs i entitats de la ciutat. Tal com ha explicat la regidora, "_posarem el foco en ells el dia que s'hauria d'haver celebrat la Gala, el 28 de novembre a partir de les 20.30 hores quan s'emetrà un curtmetratge titulat "**La cita de Gala**" que vindrà precedit d'un programa previ retransmés per Tele Safor on es donarà protagonisme als esportistes i els seus clubs amb entrevistes a destacades personalitats de l'esport a Gandia”_.  
"_És un curtmetratge que pretén ser una picada d'ullet al que podria haver estat la Gala de l'Esport d'aquest any i un homenatge a tots els que fan possible la pràctica esportiva a Gandia_".

A més de la Gala des del Servei d'Esports s'han posat en marxa dues accions comunicatives per donar protagonisme a l'esport i treure'l al carrer.  
D'una banda, s'ha organitzat un concurs fotogràfic que es veurà reflectit en una mostra fotogràfica que es desenvoluparà a l'aire lliure. "Els esportistes i els clubs no s'estan rendint davant la pandèmia, continuen amb la seua activitat i ho fan amb molt d'esforç molt important".

Finalment, l'edil ha agraït l'esforç d'esportistes i clubs i ha reiterat la importància que "_tots siguem rigorosos i continuem respectant la distància de seguretat, l'ús de la mascareta sempre que siga possible i la neteja de les mans"_.

Més informació de la Gala en: [www.lacitadegala.com](http://www.lacitadegala.com)